b'\n_START_ARTICLE_\nOryctes agamemnon\n_START_SECTION_\nUtseende\n_START_PARAGRAPH_\nEn noks\xc3\xa5 stor (30-35 millimeter), avlang, blank, brunr\xc3\xb8d til svart hornbille. Kroppsformen er sylindrisk. Hannen har et noks\xc3\xa5 kort, krumt horn i pannen. Pronotum har en dyp, U-formet grop foran, bunnen av gropa med tverrmasket mikroskulptur, \xc3\xb8verst p\xc3\xa5 bakkanten med et par korte tenner. Hunnen mangler hornet i pannen med har ogs\xc3\xa5 en rund grop foran p\xc3\xa5 thorax. Larven er opptil 70 millimeter lang og hvitaktig.\n_START_SECTION_\nLevevis\n_START_PARAGRAPH_\nLarvene lever i d\xc3\xb8d og levende ved, og kan ogs\xc3\xa5 noen ganger gj\xc3\xb8re skade p\xc3\xa5 plener ved \xc3\xa5 ete p\xc3\xa5 r\xc3\xb8ttene. De voksne billene kan gj\xc3\xb8re betydelig skade ved \xc3\xa5 gnage p\xc3\xa5 palmer, som kokospalmer, oljepalmer og daddelpalmer. De gnager seg inn i og \xc3\xb8delegger skuddene p\xc3\xa5 unge tr\xc3\xa6r, og kan ogs\xc3\xa5 legge til rette for soppangrep. De voksne billene klekkes om v\xc3\xa5ren, det er \xc3\xa9n generasjon hvert \xc3\xa5r. De  er nattaktive og flyr ikke langt\n_START_SECTION_\nUtbredelse\n_START_PARAGRAPH_\nArten er utbredt i det nord\xc3\xb8stlige Afrika, Arabia og Midt\xc3\xb8sten og \xc3\xb8stover til India.'